Решение на Съда (десети състав) от 30 март 2023 г. (преюдициално запитване от Софийски районен съд ― България) ― Производство, образувано по молба на М. Я. М.
(Дело C-651/21, М. Я. М. (Отказ от наследство, направен от сънаследник)1
(Преюдициално запитване — Съдебно сътрудничество по гражданскоправни въпроси — Мерки във връзка с наследственото право — Регламент (ЕС) № 650/2012 — Член 13 — Изявление за отказ от наследство, направено от наследник пред съда на държавата членка по обичайното му местопребиваване — Последващо вписване на това изявление по искане на друг наследник в регистъра на друга държава членка)
Език на производството: български
Запитваща юрисдикция
Софийски районен съд
Страни в главното производство
Молител: М. Я. М.
Диспозитив
Член 13 от Регламент (ЕС) № 650/2012 на Европейския парламент и на Съвета от 4 юли 2012 година относно компетентността, приложимото право, признаването и изпълнението на решения и приемането и изпълнението на автентични актове в областта на наследяването и относно създаването на европейско удостоверение за наследство
трябва да се тълкува в смисъл, че:
допуска — когато по искане на наследник пред съд в държавата членка по обичайното му местопребиваване е вписано изявление за приемане на или отказ от наследството на наследодател, чието обичайно местопребиваване към момента на смъртта е било в друга държава членка — друг наследник да поиска последващо вписване на това изявление пред компетентния съд в последната държава членка.
____________
1     ОВ C 37, 24.1.2022 г.